ai4bharat/Pralekha huggingface dataset:
உள்துறை அமைச்சகம்
நாட்டின் பல்வேறு பகுதிகளில் மத்திய உள்துறை அமைச்சகத்தின் விதிமுறைகளை மீறியதாக புகார்கள்
கொவிட்-19 தொற்றைக் கட்டுப்படுத்த அனைத்து நடவடிக்கைகளையும் மாநிலங்கள், யூனியன் பிரதேசங்கள் கடுமையாகச் செயல்படுத்த வேண்டும்; விதிமுறைகளை அமல்படுத்தத் தேவையான அனைத்து நடவடிக்கைகளையும் உள்ளூர் அதிகாரிகள் எடுக்க வேண்டும்; மத்திய உள்துறை அமைச்சகம்
கொவிட்-19 தொற்று பரவலைக் கட்டுப்படுத்த, அரசின் விதிமுறைகளைக் கடுமையாக அமல்படுத்த அனைத்து நடவடிக்கைகளையும் எடுக்க வேண்டியது அவசியமாகும். இருப்பினும், நாட்டின் பல்வேறு பகுதிகளிலும், மத்திய உள்துறை அமைச்சகத்தின் விதிமுறைகளைச் செயல்படுத்துவதில் விதிமீறல்கள் நடப்பதாகப் புகார்கள் வந்துள்ளன. இதனைக் கருத்தில் கொண்டு, மத்திய உள்துறை அமைச்சகம், அனைத்து மாநிலங்கள் , யூனியன் பிரதேசங்களுக்கு கடிதம் எழுதியுள்ளது. அமைச்சகத்தின் விதிமுறைகள் தீவிரமாக அமல்படுத்தப்பட வேண்டும் என்றும், இதனை உறுதி செய்ய மாநிலங்கள், யூனியன் பிரதேசங்களின் அனைத்து அதிகாரிகளும் தேவையான நடவடிக்கைகளை எடுக்க வேண்டும் என்றும் அதில் அறிவுறுத்தப்பட்டுள்ளது.
மத்திய உள்துறை அமைச்சகத்தின் விதிமுறைகளுக்கு இணங்க, பல்வேறு மண்டலங்களை வரையறுக்கவும், நடவடிக்கைகளுக்கு தடை விதிக்கவும், சில இடங்களில் அவற்றைக் கட்டுப்பாடுகளுடன் தளர்த்தவும், மாநிலங்கள், யூனியன் பிரதேசங்களுக்கு தற்போது அதிகாரம் அளிக்கப்பட்டுள்ளது. மத்திய சுகாதாரம் மற்றும் குடும்பநல அமைச்சகம் விதித்துள்ள விதிமுறைகளைப் பின்பற்றி, கட்டுப்பாட்டு மண்டலங்களை முறையாக வரையறை செய்து, இந்த மண்டலங்களுக்குள் கொவிட்-19 பரவலைத் தடுப்பதற்கு முக்கியத் தேவையான கட்டுப்பாட்டு நடவடிக்கைகளைத் தீவிரமாக செயல்படுத்த வேண்டும் என்று உள்துறை அமைச்சக தகவல் வலியுறுத்துகிறது. இதில், ஏதேனும் மீறல்கள் கண்டறியப்பட்டால், நடவடிக்கை எடுக்கப்படும் என அதில் எச்சரிக்கப்பட்டுள்ளது.
சமூக இடைவெளியை உறுதி செய்வதாலும், தொற்று பரவும் அபாயம் கட்டுப்படுத்தப்படுவதாலும், இரவு நேர ஊரடங்கைக் கட்டாயம் கடைப்பிடிப்பது மிகவும் முக்கியமானது என்று அந்தக் கடிதம் தெரிவித்துள்ளது. அதன்படி, இந்த உத்தரவுகள் உள்ளூர் அதிகாரிகளால் கடுமையாகப் பின்பற்றப்பட வேண்டும். கொவிட்-19 மேலாண்மைக்கான தேசிய அறிவுறுத்தல்களை நடைமுறைப்படுத்துவது அனைத்து மாவட்ட, உள்ளூர் அதிகாரிகளின் கடமை என்று அது உறுதிபடத் தெரிவித்துள்ளது. மக்கள் முகக்கவசங்களை அணிந்துள்ளனரா, பணியிடங்கள், போக்குவரத்து, பொது இடங்களில் சமூக இடைவெளி கடைப்பிடிக்கப்படுகிறதா, சுகாதாரம், கிருமி நீக்கம் ஆகியவை பேணப்படுகிறதா என்பதை அவர்கள் உறுதி செய்ய வேண்டும் என்றும் அறிவுறுத்தப்பட்டுள்ளது.
அதிகாரப்பூர்வ தகவலுக்கு இங்கே கிளிக் செய்யவும் : https://static.pib.gov.in/WriteReadData/userfiles/MHA%20DO%2021.05.2020%20Violations%20of%20MHA%20guidelines%20and%20ensure%20proper%20implementation%20of%20the%20guidelines.pdf
மின்னணு மற்றும் தகவல் தொழில்நுட்பம்
இந்தியாவில் மின்னணு மற்றும் செமிகண்டக்டர் துறைகளுக்கான சாத்தியக்கூறுகள் குறித்து செமி மற்றும் ஐஈஎஸ்ஏ ஆலோசனை
செமிகண்டக்டர் மற்றும் மின்னணு துறையை மேம்படுத்துவதற்கான ஒத்துழைப்பு வாய்ப்புகளை ஆராயும் நோக்கில், இந்திய மின்னணு மற்றும் செமிகண்டக்டர் சங்க  தலைவர்கள் திரு விவேக் தியாகி மற்றும் திரு கே கிருஷ்ண மூர்த்தி ஆகியோரை செமி தலைமை செயல் அதிகாரி திரு அஜித் மனோச்சா சந்தித்தார்.
பெங்களூருவில் ஏப்ரல் 29 முதல் மே 1, 2022 வரை மின்னணு மற்றும் தகவல் தொழில்நுட்ப அமைச்சகம் நடத்தும் செமிகான் இந்தியா 2022 மற்றும் இந்தியாவில் செமிகண்டக்டர் சூழல் அமைப்பை மேம்படுத்துவதற்காக ரூ 76,000 கோடி செலவில் சமீபத்தில் அறிவிக்கப்பட்ட திட்டத்தின் பின்னணியில் இந்த சந்திப்பு நடைபெற்றது.
இந்தியாவில் தொழில்துறையை ஊக்குவிப்பதும், செமிகண்டக்டர் மற்றும் பிற திட்டங்களின் பலன்கள் தொழில்துறையினரை சென்றடைவதையும் இலக்குகளை அடைவதையும் உறுதி செய்வதன் மூலம் முதலீட்டாளர்களுக்கு ஆதரவளிப்பதும் அரசின் தொலைநோக்கு பார்வையாகும்.
அமெரிக்காவின் கலிபோர்னியாவில் உள்ள மில்பிடாஸைத் தலைமையிடமாகக் கொண்ட செமி, செமிகண்டக்டர், மின்னணு வடிவமைப்பு மற்றும் உற்பத்தி விநியோகச் சங்கிலியில் ஈடுபட்டுள்ள நிறுவனங்களை உள்ளடக்கிய முன்னணி உலகளாவிய தொழில் சங்கமாகும்.
துடிப்பான இந்திய செமிகண்டக்டர் மற்றும் மின்னணு வடிவமைப்பு மற்றும் உற்பத்தி சூழல் அமைப்பை உருவாக்குவதற்கும், மின்னணு தயாரிப்புகளுக்கான இலக்காக உலகளவில் அங்கீகரிக்கப்பட்ட “பிராண்ட் இந்தியா”-வை நிறுவுவதற்கான லட்சியத்தை அடைவதற்கும் உறுதியளிக்கும் முதன்மையான வர்த்தக அமைப்பாக ஐஈஎஸ்ஏ விளங்குகிறது. தலைவர் மற்றும் தலைமை நிர்வாக அதிகாரியான திரு கே கிருஷ்ண மூர்த்தி தலைமையில் இது இயங்குகிறது.
ஒத்துழைப்பை வளர்ப்பதற்கும், நாட்டில் செமிகண்டக்டர் மற்றும் மைக்ரோ மின்னணு துறையில் சாத்தியமான வாய்ப்புகளை அடையாளம் காண்பதற்கும், திறனை உணர்ந்து செயல்படுவதற்கும் இரு சங்கங்களும் ஒப்புக்கொண்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821561
பிரதமர் அலுவலகம்
சிறுதானியங்களை அனைவரும் தங்களது வாழ்வின் ஒரு பகுதியாக்கிக் கொள்ள பிரதமர் வலியுறுத்தல்
ஸெரோதா நிறுவனத்தின் நிறுவனர் மற்றும் தலைமைச் செயல் அதிகாரி திரு நிதின் காமத், தாம் சிறுதானியங்களைத் தமது உணவில் சேர்த்துக் கொள்வதாகக் கூறி வெளியிட்ட தொடர் ட்விட்டர் பதிவுகளுக்கு பிரதமர் திரு நரேந்திர மோடி பதில் அளித்துள்ளார்.
நிதின் காமத்தின் ட்விட்டர் பதிவுக்கு பிரதமர் அளித்துள்ள பதில் பதிவில் கூறியிருப்பதாவது:
“இதைப் படிக்கும்போது சிறப்பாக உள்ளது. நாம் அனைவரும் சிறுதானியங்களை வாழ்வின் ஒரு பகுதியாக்கிக் கொள்வோம்”
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 145.61 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 145.61 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.99 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783303
மத்திய அமைச்சரவை
என் ஐ ஐ எஃப் கடன் தளத்தில் ரூ 6,000 கோடியை அரசு முதலீடு செய்ய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடந்த அமைச்சரவை கூட்டத்தில், என் ஐ ஐ எஃப் கடன் தளத்தில் அரசு ரூ 6,000 கோடியை பங்கு முதலீடாக செய்ய ஒப்புதல் அளிக்கப்பட்டது.
இதன் மூலம், அசீம் இன்ஃப்ராஸ்ட்ரக்சர் ஃபைனான்ஸ் லிமிடெட் மற்றும் என் ஐ ஐ எஃப் இன்ஃப்ராஸ்ட்ரக்சர் ஃபைனான்ஸ் லிமிடெட் ஆகியவை உள்ளடங்கிய, தேசிய முதலீட்டு மற்றும் உள்கட்டமைப்பு நிதியால் ஆதரவளிக்கப்படும் என் ஐ ஐ எஃப் கடன் தளத்தில் கீழ்கண்ட விதிமுறைகளை பின்பற்றி அரசு முதலீடு செய்யும்.
1) நடப்பு ஆண்டான 2020-21-இல் ரூ 2,000 கோடி மட்டும் ஒதுக்கீடு செய்யப்படும். ஆனால், கொவிட்-19 பெருந்தொற்றின் காரணமாக ஏற்பட்டுள்ள முன்னெப்போதுமில்லா நிதி நிலைமை மற்றும் குறுகிய நிதி அளவின் காரணமாக, தயார்நிலை மற்றும் கடனுக்கான தேவை இருந்தால் மட்டுமே மேற்கண்ட தொகை வழங்கப்படும்.
2) உள்நாட்டு மற்றும் சர்வதேச ஓய்வூதிய நிதி மற்றும் அரசு நிதிகளில் இருந்து வரும் பங்கு முதலீடுகளை வேகமாகப் பயன்படுத்துவதற்கான அனைத்து நடவடிக்கைகளையும் என் ஐ ஐ எஃப் எடுக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675599
பிரதமர் அலுவலகம்
மௌலானா ஆசாதின் பிறந்தநாளில் அவருக்கு பிரதமர் மரியாதை
மௌலானா ஆசாதின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். சுதந்திரப் போராட்டத்தில் அவர் ஆற்றிய பங்களிப்பையும், கல்வியின் மீதான அவரது ஆர்வத்தையும் பிரதமர் நினைவு கூர்ந்தார்.
இதுகுறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“மௌலானா ஆசாதை அவரது பிறந்தநாளில் நினைவு கூர்கிறேன். அவர் தமது புலமை, அறிவுக்கூர்மை திறன் ஆகியவற்றுக்காக பரவலாகப் பாராட்டப்படுகிறார். அவர் நமது சுதந்திர இயக்கத்தின் முன்னணியில் இருந்தார், மற்ற முன்னணி தலைவர்களுடன் நெருக்கமாக பணியாற்றினார். கல்வியின் மீதும் மிகுந்த ஆர்வம் கொண்டிருந்தார்’’.
ஜல்சக்தி அமைச்சகம்
ஜல்சக்தி இயக்கத்தின் கீழ் நகர்ப்புற பகுதிகளில் மழைநீர் சேகரிப்பு திட்டத்தை சிறந்த முறையில் நடைமுறைப்படுத்துவது குறித்த ஆய்வுக் கூட்டம்
நீர் ஆதார வளத்துறை ஜல்சக்தி அமைச்சகம் வீட்டுவசதி மற்றும் நகர்ப்புற விவகாரங்கள் அமைச்சகம் ஆகியவை இணைந்து நகர்ப்புறங்களில் ஜல்சக்தி இயக்கத்தின் கீழ் ஜல்சக்தி இயக்கத்தின் கீழ் நகர்ப்புற பகுதிகளில் மழைநீர் சேகரிப்பு திட்டத்தை சிறந்த முறையில் நடைமுறைப்படுத்துவது குறித்த ஆய்வுக் கூட்டம் மீண்டும் நடைபெற்றது. இந்த கூட்டத்தில் பல்வேறு நகராட்சி ஆணையர்கள், லாபநோக்கற்ற அமைப்புகள் தனி நபர்கள் நகர்ப்புற பகுதிகளில் மழைநீர் சேகரிப்பு திட்டத்தை சிறப்பாக அமல்படுத்திய முயற்சிகள் குறித்து விவாதிக்கப்பட்டது. இந்த பகுதிகளில் உள்ள நீர்நிலைகளை மீட்டெடுப்பது மற்றும் நிலத்தடி நீர் மட்டத்தை உயர்த்துவது குறித்த முன்முயற்சிகள் பற்றி கலந்து ஆலோசிக்கப்பட்டது. நடப்பாண்டிலும், நகர்ப்புற பகுதிகளில் இத்தகையப் பணிகளை தொடர்ந்து மேற்கொள்வது குறித்து ஆலோசனை நடத்தப்பட்டது. நகர்ப்புறங்களில் வெள்ளக் கட்டுப்பாடு மற்றும் நீர் மேலாண்மை ஆகிய இரண்டு குறிக்கோள்களையும் எட்டும் வகையில், மழைநீரை சேகரிக்கும் திட்டம் நிறைவேற்றப்பட வேண்டியதன் முக்கியத்துவத்தை உணர்த்தும் வகையில் இந்த கூட்டத்தில் ஆலோசனை மேற்கொள்ளப்பட்டது.
பிரதமர் அலுவலகம்
சுதந்திர தினத்தன்று மகாத்மா காந்திக்கு பிரதமர் மரியாதை
சுதந்திர தினத்தன்று தேசத் தந்தை மகாத்மா காந்திக்கு மரியாதை செலுத்துவதற்காக பிரதமர் திரு நரேந்திர மோடி ராஜ்காட் சென்றார்.
பிரதமர் வெளியிட்டுள்ள சுட்டுரைச் செய்தியில், “ராஜ்காட்டில் மகாத்மா காந்திக்கு மரியாதை செலுத்தினேன். மக்களின் லட்சியங்களைப் பூர்த்தி செய்வதை நோக்கி நாம் பணியாற்றுகையில், அவரது சிந்தனைகளும், கொள்கைகளும் தொடர்ந்து நம்மை வழிநடத்துகின்றன”, என்று கூறியுள்ளார்.
----
(
அறிவியல் மற்றும் தொழில்நுட்பத்துறை
இந்திய ஆராய்ச்சியாளர்கள், மாணவர்கள் மற்றும் தொழில் வல்லுநர்களுக்கு சர்வதேச ஒத்துழைப்பைப் பெற அரசு பல நடவடிக்கைகளை எடுத்து வருவதாக மத்திய அமைச்சர் டாக்டர் ஜிதேந்திர சிங் கூறியுள்ளார்
இந்திய ஆராய்ச்சியாளர்கள், மாணவர்கள் மற்றும் தொழில் வல்லுநர்களுக்கு சர்வதேச ஒத்துழைப்பைப் பெற அரசு பல நடவடிக்கைகளை எடுத்து வருவதாக மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த டாக்டர் ஜிதேந்திர சிங், வளர்ந்த மற்றும் வளரும் நாடுகளுடன் இருதரப்பு ஒத்துழைப்பிற்கான தளங்களை உருவாக்குவதும் இதில் அடங்கும் என்றார். ஆசியான், பிம்ஸ்டெக் போன்ற பிராந்திய ஒத்துழைப்பு நாடுகள், ஐரோப்பிய ஒன்றியம், பிரேசில்-ரஷ்யா-இந்தியா-சீனா-தென்னாப்பிரிக்கா ஆகியவற்றைக் கொண்ட பிரிக்ஸ் அமைப்பு, ஷாங்காய் ஒத்துழைப்பு அமைப்பு, இந்தியப் பெருங்கடல் பகுதி நாடுகள் சங்கம், மனித எல்லை அறிவியல் திட்ட அமைப்பு, ஐரோப்பிய மூலக்கூறு உயிரியல் அமைப்பு, புதிய கண்டுபிடிப்புகளுக்கான இயக்கம், போன்றவற்றின் மூலம் பலதரப்பு ஒத்துழைப்பு தளங்கள் உருவாக்கப்படுகின்றன என்று அவர் குறிப்பிட்டார்.
கடந்த மூன்று ஆண்டுகளில் கூட்டு ஆராய்ச்சியை மையமாகக் கொண்ட 750 க்கும் அதிகமான கூட்டு ஆராய்ச்சி அறிவியல் மற்றும் தொழில்நுட்ப நிகழ்வுகள் மற்றும் சுமார் 100 கூட்டுப் பயிலரங்குகள்/ கருத்தரங்குகள் / இணையவழி கருத்தரங்குகள் நடத்தப்பட்டுள்ளன என்று டாக்டர் ஜிதேந்திர சிங் கூறினார்.
விளிம்புநிலை மற்றும் பிற்படுத்தப்பட்ட வகுப்பினருக்கான ஆராய்ச்சி மற்றும் தொழில்முறை திட்டங்களை உருவாக்க அரசு பல நடவடிக்கைகளை எடுத்துள்ளது என்றும் அமைச்சர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
தெலங்கானா, மகாராஷ்டிரா, சத்திஸ்கர், மத்தியப் பிரதேசம், குஜராத், பஞ்சாப், ஜம்மு-காஷ்மீர் மற்றும் மேற்கு வங்கம் ஆகிய மாநிலங்களில் அதிகரித்து வரும் கொரோனா பாதிப்புகள் குறித்து மத்திய அமைச்சரவை செயலாளர் ஆய்வு
கடந்த ஒரு வாரமாக அதிக கொவிட் பாதிப்புகளை கண்டு வரும் மாநிலங்கள் மற்றும் யூனியன் பிரதேசங்களான மகாராஷ்டிரா, பஞ்சாப், குஜராத், மத்தியப் பிரதேசம், சத்திஸ்கர், மேற்கு வங்கம், தெலங்கானா மற்றும் ஜம்மு-காஷ்மீர் ஆகியவற்றின் தலைமை செயலாளர்களோடு நடைபெற்ற உயர்மட்ட ஆய்வு கூட்டத்திற்கு மத்திய அமைச்சரவை செயலாளர் திரு. ராஜீவ் கௌபா தலைமை தாங்கினார்.
கொவிட் மேலாண்மை மற்றும் எதிர்வினை உத்திகளை ஆய்வு செய்வதற்காக காணொலி வாயிலாக நடைபெற்ற இக்கூட்டத்தில் மாநிலங்கள் மற்றும் யூனியன் பிரதேசங்களின் தலைமைச் செயலாளர்கள், மத்திய சுகாதார செயலாளர், இந்திய மருத்துவ ஆய்வுக் கழகத்தின் தலைமை இயக்குநர், நிதி ஆயோக்கின் அதிகாரம் பெற்ற குழுவின் உறுப்பினர்கள் மற்றும் உள்துறை அமைச்சகத்தின் பிரதிநிதிகள் கலந்து கொண்டனர்.
மகாராஷ்டிரா, கேரளா, பஞ்சாப், கர்நாடகா, தமிழ்நாடு மற்றும் குஜராத் ஆகிய 6 மாநிலங்களில் கடந்த 24 மணி நேரத்தில் பாதிப்புகள் அதிகரித்துள்ளன. இவற்றில் மகாராஷ்டிரா அதிக அளவிலான பாதிப்புகளை பதிவு செய்து வருகிறது.
நோய் பரவலை கட்டுப்படுத்த கடும் கண்காணிப்பை மாநிலங்கள் மேற்கொள்ள வேண்டும் என்று வலியுறுத்திய அமைச்சரவை செயலாளர், கடந்த வருடத்தின் கடுமையான கூட்டு உழைப்பால் ஏற்பட்ட நன்மைகளை தவற விடக்கூடாது என்றும் கூறினார்.
பரிசோதனைகளை அதிகப்படுத்துதல், கண்காணிப்பு மீது மீண்டும் கவனம் செலுத்துதல், குறிப்பிட்ட மாவட்டங்களில் கடும் கட்டுப்பாடுகளை செயல்படுத்துதல், பாதிப்புகளை விரைந்து கண்டறிந்து அதற்கேற்ப நடவடிக்கைகளை எடுத்தல், புதிய வகை கொரோனா தொற்று பரவலை கண்டறிதல், அதிக உயிரிழப்புகளை கண்டுவரும் மாவட்டங்களில் மருத்துவ மேலாண்மை மீது கவனம் செலுத்துதல், அதிக பாதிப்புகள் உள்ள மாவட்டங்களில் முன்னுரிமை அடிப்படையில் பரிசோதனைகளை செய்தல், சரியான நடத்தை விதிகளை பின்பற்றுவதில் மக்களின் பங்களிப்பை ஊக்கப்படுத்துதல், தடுப்பூசி வழங்குதல் அடுத்த கட்டத்தை நெருங்கி வரும் நிலையில் அலட்சியமாக இல்லாமல் இருத்தல், கடுமையான சமூக இடைவெளி நடவடிக்கைகளை செயல்படுத்துதல் ஆகியவற்றின் மீது கவனம் செலுத்துமாறு மாநிலங்கள் மற்றும் யூனியன் பிரதேசங்கள் கேட்டுக்கொள்ளப்பட்டன.
பிரதமர் அலுவலகம்
பெண்களின் கண்ணியத்தையும், பாதுகாப்பையும் உறுதி செய்வது மிகவும் முக்கியமானது: பிரதமர்
நாட்டை மேம்படுத்தும் நடவடிக்கைகளில் பெண்களுக்கு அதிகாரமளிப்பதில் மிகுந்த கவனம் செலுத்த வேண்டும் என்று பிரதமர் திரு.நரேந்திர மோடி கேட்டுக் கொண்டுள்ளார். இதில் சமத்துவத்துக்கும், வாய்ப்புகள் அளிப்பதற்கும் முக்கியத்துவம் இருக்க வேண்டும் என்று அவர் கூறினார்.
அவர் தமது டுவிட்டரில், “நமது நாட்டில் மகளிர் சக்தி ஒவ்வொரு துறையிலும் சிறந்தோங்கி உள்ளது” எனக் கூறியுள்ளார்.
நீதி நிலைநாட்டப்பட்டுள்ளது என்று குறிப்பிட்ட அவர், பெண்களின் கண்ணியம் மற்றும் பாதுகாப்பை உறுதி செய்வதற்கு மிகுந்த முக்கியத்துவம் அளிக்க வேண்டுமென வலியுறுத்தி உள்ளார்.
|
|
நீதி நிலைநாட்டப்பட்டுள்ளது.
பெண்களின் கண்ணியத்தையும், பாதுகாப்பையும் உறுதி செய்வது மிகுந்த முக்கியத்துவம் வாய்ந்தது.
நமது நாட்டு பெண்களின் சக்தி ஒவ்வொரு துறையிலும் சிறந்தோங்கி உள்ளது. மகளிர் அதிகாரமளித்தலுக்கு முக்கிய கவனம் செலுத்தும், சமத்துவத்துக்கும் வாய்ப்புகளுக்கும் முன்னுரிமை அளிக்கும் தேசத்தை நாம் அனைவரும் இணைந்து உருவாக்க வேண்டும்.
-நரேந்திர மோடி  மார்ச் 20, 2020
இளைஞர் நலன் மற்றும் விளையாட்டு அமைச்சகம்
17 வயதுக்கு குறைவான பெண்கள் கால்பந்து அணியினருடன் மத்திய விளையாட்டுத்துறை அமைச்சர் திரு கிரண் ரிஜிஜூ சந்திப்பு
பதினேழு வயதுக்கு குறைவான பெண்கள் கால்பந்து அணியினருடன் மத்திய விளையாட்டுத்துறை அமைச்சர் திரு கிரண் ரிஜிஜூ உரையாடினார்.
17 வயதுக்கு குறைவான வீராங்கனைகளுக்குகான 2020-ஆம் ஆண்டின் உலக கோப்பை போட்டி ரத்து செய்யப்பட்ட போதிலும், நம்பிக்கையை தளர விட வேண்டாம் என்றும், முயற்சிகளையும் பயிற்சிகளையும் தொடருமாறும் அமைச்சர் அவர்களைக் கேட்டுக்கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும் https://pib.gov.in/PressReleasePage.aspx?PRID=1677509
-----
(Visitor Counter : 72
பெண்கள் மற்றும் குழந்தை நலன் அமைச்சகம்
குழந்தைத் தொழிலாளர் முறை சார்ந்த சம்பவங்களை பென்சில் தளம் அல்லது 1098 என்ற குழந்தை உதவி எண்ணில் பதிவு செய்யுமாறு அமைச்சர் திருமதி ஸ்மிருதி சுபின் இரானி வலியுறுத்தல்
குழந்தைத் தொழிலாளர் முறை தொடர்பான சம்பவங்களை பொதுமக்கள் பென்சில் தளம் அல்லது குழந்தை உதவி எண்ணான 1098-ற்கு புகார் அளிக்குமாறு மத்திய பெண்கள் மற்றும் குழந்தைகள் மேம்பாடு மற்றும் ஜவுளி அமைச்சர் திருமதி ஸ்மிருதி சுபின் இரானி கேட்டுக்கொண்டுள்ளார்.
உலக குழந்தைத் தொழிலாளர் முறை எதிர்ப்பு தினத்தை முன்னிட்டு அவர் வெளியிட்டுள்ள சுட்டுரைச் செய்தியில், “கல்வி மற்றும் மகிழ்ச்சியான குழந்தைப்பருவத்தைப் பெறுவதற்கு ஒவ்வொரு குழந்தைக்கும் உரிமை உள்ளது. உலக குழந்தைத் தொழிலாளர் முறை எதிர்ப்பு தினத்தன்று குழந்தைத் தொழிலாளர் முறையை ஒடுக்கும் நமது உறுதித்தன்மையை மீண்டும் வலியுறுத்துவோம். நமது குழந்தைகளுக்கு உரித்தான குழந்தைப் பருவம் அவர்களுக்குக் கிடைப்பதை உறுதி செய்வதில், மக்களின் பங்களிப்பு மிகவும் முக்கியம்”, என்று தெரிவித்துள்ளார்.
மற்றொரு சுட்டுரைச் செய்தியில், “குழந்தைத் தொழிலாளர் சம்பவங்கள் தொடர்பாக https://pencil.gov.in/ என்ற பென்சில் தளத்திலோ அல்லது 1098 என்ற குழந்தை உதவி எண்ணிலோ தெரிவிக்குமாறு ஒவ்வொருவரையும் கேட்டுக்கொள்கிறேன். ஏனென்றால்... நமது குழந்தைகளுக்கு- நம் நாட்டின் எதிர்காலத்திற்கு நாம் கடமைப்பட்டிருக்கிறோம்”, என்று அமைச்சர் திருமதி ஸ்மிருதி சுபின் இரானி குறிப்பிட்டுள்ளார்.
ஆண்டுதோறும் ஜூன் 12-ஆம் தேதி உலக குழந்தைத் தொழிலாளர் எதிர்ப்பு தினம் அனுசரிக்கப்படுகிறது. குழந்தைத் தொழிலாளர் முறையை ஒழிப்பதற்குத் தேவையான நடவடிக்கைகளில் கவனம் செலுத்தும் நோக்கத்துடன் கடந்த 2002-ஆம் ஆண்டு சர்வதேச தொழிலாளர் அமைப்பு இந்தத் தினத்தை அறிமுகப்படுத்தியது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726502
-----
(Visitor Counter : 176
வணிகம் மற்றும் தொழில்துறை அமைச்சகம்
இந்தியா-பங்களாதேஷ் எல்லைப்புறச் சாவடிகள் பற்றிய கூட்டுக் குழுவின் முதல் கூட்டம் அகர்தலாவில் நடைபெற்றது
இந்தியா-பங்களாதேஷ் எல்லைப்புறச் சாவடிகள் பற்றிய கூட்டுக் குழுவின் முதல் கூட்டம் அகர்தலாவில் நடைபெற்றது
இந்தியா-பங்களாதேஷ் எல்லைப்புறச் சாவடிகள் பற்றிய கூட்டுக் குழுவின் முதல் கூட்டம், 22-23 ஜூலை 2018-ல் திரிபுரா மாநிலம், அகர்தலாவில் நடைபெற்றது. இந்தக் கூட்டத்தில், எல்லைப்புறச் சாவடிகள் பற்றிய சாதகமான விளைவுகள் குறித்தும், இந்த சாவடிகளை ஒட்டிய எல்லையோர கிராமங்களில் வசிக்கும் மக்களின் வாழ்வாதாரம் குறித்தும் இருதரப்பிலும் எடுத்துரைக்கப்பட்டது. தற்போது செயல்பாட்டில் உள்ள நான்கு எல்லைப்புறச் சாவடிகளின் பணி தொடர்பான அம்சங்கள் குறித்து விரிவாக விவாதிக்கப்பட்டதுடன், இவற்றை மேம்படுத்துவதற்கான கருத்துக்களும் தெரிவிக்கப்பட்டது. இருதரப்பிலும் ஏற்கனவே ஒப்புக் கொள்ளப்பட்டபடி, கூடுதலாக ஆறு எல்லைப்புறச் சாவடிகள் அமைப்பதற்கான காலவரம்பு மற்றும் எல்லைப்புறச் சாவடிகளை மேலும் விரிவுபடுத்துவதற்கான செயல்திட்டம் குறித்தும் விவாதிக்கப்பட்டது. கூட்டுக்குழுவின் அடுத்த கூட்டத்தை இருதரப்பினருக்கும் உகந்த தேதியில் பங்களாதேஷில் நடத்தவும் ஒப்புக் கொள்ளப்பட்டது.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
-------------
(Visitor Counter : 86
வணிகம் மற்றும் தொழில்துறை அமைச்சகம்
வெள்ளரி மற்றும் கெர்கின்ஸ் ஏற்றுமதியில் உலகிலேயே முதல் நாடாக இந்தியா உருவெடுத்துள்ளது
உலகில் கெர்கின்ஸ் ஏற்றுமதியில் இந்தியா முதல் நாடாக உருவெடுத்துள்ளது. இந்தியா, 1,23, 846 மெட்ரிக் டன் அளவுக்கு வெள்ளரி மற்றும் கெர்கின்ஸ் ஏற்றுமதி செய்துள்ளது. ஏப்ரல் முதல் அக்டோபர்  வரை 114 மில்லியன் டாலர் அளவுக்கு ஏற்றுமதியாகியுள்ளது.
பதப்படுத்தப்பட்ட வேளாண் பொருட்கள் ஏற்றுமதியில் 200 மில்லியன் டாலர் என்ற அளவை இந்தியா தாண்டியுள்ளது. உலகம் முழுவதும் கெர்கின்ஸ் என்றழைக்கப்படும் வெள்ளரி ஊறுகாய் ஏற்றுமதியிலும் இந்தியா சாதனை படைத்துள்ளது.
2020-21-ல் இந்தியா 223 மில்லியன் டாலர் மதிப்பிலான 2,23,515 மெட்ரிக் டன் வெள்ளரி மற்றும் கெர்கின்ஸ் ஏற்றுமதி செய்துள்ளது.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1791893
ரெயில்வே அமைச்சகம்
பயணிகள் ரயிலில் அறிவிப்பு பலகை மற்றும் அறிவிப்பு இயந்திரங்கள் பொருத்தம்
இ.எம்.யு. எனப்படும் மின்சார பன்னோக்கு ரயில்கள் மற்றும் ஹம்சஃபர், தேஜஸ் போன்ற கவுரவமிக்க ரயில்களில் காட்சிப் பலகைகள் மற்றும் பொது அறிவிப்பு முறைகள் அமைக்கப்பட்டுள்ளன. மேலும் அனுபூதி பெட்டிகளில் குளோபல் பொசிஷனிங் முறை எனப்படும் ஜி.பி.எஸ். அடிப்படையிலான தகவல் முறையில் எல்.சி.டி. மானிட்டர்கள் கூரையில் இருந்து தொங்க விடப்பட்டுள்ளன. இவற்றின் மூலம் எதிர்வரும் ரயில் நிலையம், ரயிலின் சேருமிடம், ரயில் ஓடும் நிலை மற்றும் இதர பாதுகாப்பு தகவல் / அறிவிப்பு போன்றவை அளிக்கப்படுகின்றன.
தற்போது ராஜ்தானி மற்றும் சதாப்தி போன்ற முன்னணி ரயில்களில் மட்டும் அடுத்து வரவுள்ள ரயில் நிலையம் போன்ற அறிவிப்புகள் செய்யப்படுகின்றன. இசையும், செய்திகளும் இந்த எல்.சி.டி திரையில் ஒலி, ஒளிபரப்பாகும்.
பார்வைக் குறைபாடு கொண்ட பயணிகளுக்கு உதவும் வகையில் ப்ரெய்லி எழுத்தக்களுடன் கூடிய அறிவிப்புகள் புதிதாக தயாரிக்கப்படும் இந்திய ரயில்வேயின் புதிய ரயில் பெட்டிகளில் அளிக்கப்பட்டுள்ளன. தற்போது பயன்பாட்டில் உள்ள ரயில் பெட்டிகளிலும் இந்த வசதியை படிப்படியாக அளிப்பதற்கான நடவடிக்கைகள் மேற்கொள்ளப்பட்டு வருகின்றன.
மத்திய ரயில்வே துறை இணையமைச்சர் திரு. ராஜன் கோஹைன் மாநிலங்களவையில் உறுப்பினர் ஒருவரின் கேள்விக்கு எழுத்துபூர்வமாக அளித்த பதிலில் இந்த தகவல் இடம்பெற்றுள்ளது.
கப்பல் போக்குவரத்து அமைச்சகம்
இந்தியாவில் கப்பல் கட்டுதலை ஊக்குவிக்க உரிமம் நிபந்தனையில் திருத்தம்
மத்திய அரசின் ‘மேக் இன் இந்தியா’ கொள்கையை பின்பற்றுவதற்காக, டெண்டர் முறையில் கப்பல்களை வாடகைக்கு அமர்த்தும் உரிமம் நிபந்தனையை, கப்பல் போக்குவரத்து துறை அமைச்சகம் மறு ஆய்வு செய்து திருத்தியுள்ளது.
இந்தியாவில் கட்டப்படும் கப்பல்களுக்கான தேவையை ஊக்குவிக்கும் வகையில், இந்தியாவில் கட்டப்படும் கப்பல்களை வாடகைக்கு அமர்த்துவதில் முன்னுரிமை அளிக்க முடிவு செய்யப்பட்டுள்ளது. இதற்கேற்ப உரிமம் நிபந்தனை வழிகாட்டுதல்களில் திருத்தம் செய்யப்படுகிறது.
கீழ்கண்ட முன்னுரிமை அடிப்படையில், டெண்டர் அடிப்படையிலான வாடகை கப்பல்களுக்கு ஒப்புதல் வழங்க முடிவு செய்யப்பட்டுள்ளது.
இந்தியாவில் கட்டப்பட்டு, பதிவு செய்யப்பட்ட இந்தியருக்கு சொந்தமான கப்பல் வெளிநாட்டில் கட்டப்பட்டு, இந்தியாவில் பதிவு செய்யப்பட்ட, இந்தியருக்கு சொந்தமான கப்பல் இந்தியாவில் கட்டப்பட்டு, வெளிநாட்டில் பதிவு செய்யப்பட்ட, வெளிநாட்டினருக்கு சொந்தமான கப்பல் போக்குவரத்து துறை இயக்குனர் புதிய சுற்றறிக்கை வழங்கிய தேதி வரை, இந்தியாவில் பதிவு செய்யப்பட்ட அனைத்து கப்பல்களும், இந்திய கப்பல்களாக கருதப்பட்டு முதல் பிரிவின் கீழ் வரும்.
இந்தியாவில் கப்பல் கட்ட ஆர்டர் கொடுத்து, 25 % பணத்தை செலுத்திய இந்தியர் அல்லது இந்திய நிறுவனம், தற்காலிக பயன்பாட்டுக்காக, வணிக கப்பல் போக்குவரத்து சட்டத்தின் கீழ், கப்பல் போக்குவரத்து துறை தலைமை இயக்குனர் அனுமதி வழங்கிய வெளிநாட்டு கப்பல்களுக்கும் முதல் பிரிவின் கீழ் அனுமதி அளிக்கப்படும். இந்தியாவில் புதிய கப்பல் கட்டி முடிக்கப்படும் வரை இந்த உரிமம் காலம் இருக்கும்.
இது தவிர கப்பல் கட்டும் நிதியுதவி திட்டத்தின் கீழ் நீண்ட கால மானியத்தையும், கப்பல் போக்குவரத்து துறை அமைச்சகம் வழங்குகிறது. இத்திட்டத்தின் கீழ் ரூ.61.05 கோடியை இதுவரை கப்பல் போக்குவரத்து துறை அமைச்சகம் வழங்கியுள்ளது.
இந்த மாற்றியமைக்கப்பட்ட வழிகாட்டுதல்கள், இந்தியாவில் கப்பல் கட்டுவதை ஊக்குவிக்கும். இது குறித்து கப்பல் போக்குவரத்துத் துறை அமைச்சர் திரு மன்சுக் மாண்டவியா கூறுகையில், ‘‘பிரதமரின் தற்சார்பு இந்தியா தொலை நோக்கு திட்டத்தின் கீழ், உள்நாட்டில் கப்பல் கட்டுதலை ஊக்குவிக்கும் வகையில் கப்பல் போக்குவரத்து துறை அமைச்சகம் செயல்படுகிறது. இந்த உரிமம் வழங்குவதில் செய்யப்பட்டுள்ள மாற்றம், தற்சார்பு கப்பல் கட்டுதலில் முக்கியமான நடவடிக்கை’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1666728
-----
(Visitor Counter : 188
ஜல்சக்தி அமைச்சகம்
மத்திய ஜல்சக்தி துறை அமைச்சர் கஜேந்திர சிங் ஷெகாவத் வெளியிட்ட 'தூய்மை வரலாறுகள்: இந்தியாவிலிருந்து உருமாற்றக் கதைகள்'
மத்திய ஜல்சக்தி அமைச்சர் திரு. கஜேந்திர சிங் ஷெகாவத், இன்று நிறைவடைந்த இரண்டு நாள் கிராமப்புற வாஷ் பார்ட்னர்ஸ் அமைப்பு  தேசிய மாநாட்டில், 75 ஓ.டி.எஃப் பிளஸ் சிறந்த நடைமுறைகளின் தொகுப்பை வெளியிட்டார். தூய்மை வரலாறுகள்: இந்தியாவிலிருந்து உருமாற்றக் கதைகள் என்ற தலைப்பிலான இந்தத் தொகுப்பு, எஸ்பிஎம்-ஜி கட்டம்-2 இன் இலக்குகளை அடைவதற்காக மாநிலங்கள் / யூனியன் பிரதேசங்களின் கண்டுபிடிப்புகள், தடைகளைக் கடந்து விழிப்புணர்வை ஏற்படுத்த எடுக்கப்பட்ட நடவடிக்கைகள், தொடங்கப்பட்ட சிறப்பு பிரச்சாரங்கள் மற்றும் பிற முயற்சிகள் ஆகியவற்றைக் காட்சிப்படுத்துகிறது.
75 ஓ.டி.எஃப் பிளஸ் சிறந்த நடைமுறைகளின் தொகுப்பைப் பற்றி பேசிய மத்திய அமைச்சர் திரு. ஷெகாவத், "திறந்தவெளி கழிப்பிடம் இல்லாத நிலையை அடைவதில் பணிபுரியும் மாநிலங்கள் மற்றும் பிற பங்குதாரர்களுக்கு இந்த தொகுப்பு ஒரு மதிப்புமிக்க ஆதாரமாகும்" என்றார். "இது நாடு முழுவதும் செயல்படுத்தப்பட்ட சிறந்த நடைமுறைகளைக் காட்டுகிறது மற்றும் இந்த வெற்றிகளைப் பிரதிபலிக்க மற்றவர்களுக்கு உத்வேகம் அளிக்கிறது."
இந்த தொகுப்பு தூய்மை இந்தியா கிராமிய இயக்க ஐ.இ.சி குழுவால் உருவாக்கப்பட்டது . இந்தப் பிரிவு ODF பிளஸ் அடையப் பயன்படுத்தப்படும் புதுமையான அணுகுமுறைகளை எடுத்துக்காட்டுகிறது.
தடைகளைக் கடந்து செல்லுதல்:இந்த பகுதி ஓ.டி.எஃப் பிளஸ் அடைவதில் எதிர்கொள்ளும் சவால்கள் மற்றும் இந்த சவால்கள் எவ்வாறு சமாளிக்கப்பட்டுள்ளன என்பதைப் பற்றி விவாதிக்கிறது. எடுத்துக்காட்டாக, மதுரையின் பெரிய நகர்ப்புற ஊராட்சிகளில் திடக்கழிவு மேலாண்மையில் உள்ள குறிப்பிடத்தக்க சவாலை, நம்மஊரு சூப்பர் பிரச்சாரத்தின் ஒரு பகுதியாக புதுமையான வெகுஜன துப்புரவு முயற்சியின் மூலம் தமிழ்நாடு அரசு சமாளித்தது.
விழிப்புணர்வை ஏற்படுத்துதல்:இந்த பிரிவு சுகாதாரம் குறித்த விழிப்புணர்வை ஏற்படுத்த எடுக்கப்பட்ட நடவடிக்கைகளை எடுத்துக்காட்டுகிறது.
சிறப்பு பிரச்சாரங்கள்:இந்த பகுதி திறந்தவெளி கழிப்பிடத்தை அடைய தொடங்கப்பட்ட சிறப்பு பிரச்சாரங்களைப் பற்றி விவாதிக்கிறது.
'தூய்மை வரலாறுகள்: இந்தியாவிலிருந்து உருமாற்றக் கதைகள்' படிக்க இங்கே கிளிக் செய்யவும்